Gessalva

Gessalva edo Gessalua Donemiliagako goldean (1025) dokumentaturiko Arabako herri hustua da. Gaur egungo Birgaragoien herritik mendebaldera egongo zen, kilometro batera edo, Berrozirako bidean, Berrozi ibaiaren ondoan.

Donemiliagako goldearen edizio digitala prestatu zutenek testuan Gessalva transkribatu zuten, Harrahia barrutian kokatuta. Baina edizio digitalaren mapan Gessalua (sic) idatzi zuten eta Berrozi ibaiaren ezkerraldean kokatu zuten, Berrozi herritik kilometro batzuk hegoaldera. Ez dugu beste inongo mapetan toponimo honekin bat egin dezakeen aldaerarik topatu. Auñamendi entziklopedian ere, informazio gehigarririk ez.

Gerardo López de Gereñuk Donemiliagako goldearen aipamena jasotzeaz gain,  ez zuen informazio gehiago erantsi, guk dakigula.

 Erreferentziak 

 Kanpo estekak 

Kategoria:Arabako herri hustuak
Kategoria:Euskal Herriko erorkiak
Kategoria:Donemiliagako goldean aipatuak
Kategoria:Arraia-Maeztuko herriak